ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Κάθε ζωντανό πλάσμα ξεκινά τη ζωή του ως μωρό.
Καθένα έχει να ανακαλύψει έναν ολόκληρο νέο κόσμο.
Θα υπάρχει χαρά
και φιλία.
Αλλά η ζωή φέρνει και δυσκολίες.
Κάποιοι έχουν αφοσιωμένους γονείς που τους προστατεύουν.
Άλλοι πρέπει να παλεύουν σε κάθε βήμα.
Αυτά τα νεογέννητα δεν θα είναι ποτέ πιο ευάλωτα.
Το ταξίδι προς την ενηλικίωση θα είναι δύσκολο.
Για να επιβιώσεις χρειάζεται θάρρος,
αποφασιστικότητα…
και πάνω απ' όλα…
αγάπη…
για τα μωρά της άγριας φύσης.
ΝΕΕΣ ΑΦΙΞΕΙΣ
Οι ανεμοδαρμένες ακτές της ερήμου Ναμίμπ,
όπου οι άγονοι αμμόλοφοι φτάνουν ως την παγωμένη θάλασσα.
ΝΑΜΙΜΠΙΑ ΑΚΤΗ ΤΩΝ ΣΚΕΛΕΤΩΝ
Η ύπαρξη ζωής εδώ μοιάζει αδύνατη.
Κι ωστόσο…
μια αποικία από φώκιες Kέιπ.
Περίπου 4.000.
Αυτά τα θαλάσσια θηλαστικά περνούν σχεδόν όλο τον χρόνο στη θάλασσα.
Αλλά τώρα, το καλοκαίρι, τα θηλυκά μαζεύονται στη στεριά για να γεννήσουν.
Εδώ υπάρχουν και ερωτικά αρσενικά.
Έχουν μετατρέψει αυτήν την απομονωμένη παραλία σε θορυβώδη, χαοτικό κόμβο.
Εν μέσω όλων αυτών,
μετά από οκτώ μήνες εγκυμοσύνης…
μια νέα ζωή
θα ξεκινήσει.
Επιτέλους, έκανε την είσοδό του στον κόσμο,
ο μικρός Τάμπο.
Ένα αρσενικό, που ζυγίζει μόλις έξι κιλά.
Αυτά τα πρώτα δευτερόλεπτα,
οι αισθήσεις του κατακλύζονται από τη θορυβώδη αποικία γύρω του.
Μα αυτήν τη στιγμή, εστιάζει μόνο στη μαμά του.
Για εκείνη είναι κεραυνοβόλος έρωτας.
Προστατεύει ενστικτωδώς το πολύτιμο μωρό της.
Κάνοντας τον Τάμπο το πρώτο του μπάνιο, εισπνέει τη χαρακτηριστική μυρωδιά του.
Κι οι μοναδικές κραυγές τους θα βοηθήσουν να αναγνωρίζονται
παρά τον θόρυβο της αποικίας.
Μέχρι να μπορεί να κολυμπήσει, σε έξι βδομάδες,
είναι απόλυτα εξαρτημένος από εκείνη για το φαγητό και την προστασία του.
Τώρα είναι έτοιμος για το πρώτο του γάλα.
Πλούσιο σε θερμίδες και λίπος,
θα βοηθήσει τον Τάμπο να αναπτυχθεί και να πάρει βάρος.
Μα δεν θα κρατήσει για πάντα.
Για να είναι υγιής, η μαμά του πρέπει να γυρίσει στη θάλασσα
για να βρει τροφή.
Αυτό σημαίνει ότι θα αφήσει τον Τάμπο μόνο και ανυπεράσπιστο.
Εδώ στην αποικία, η μάζα παρέχει ασφάλεια,
αλλά δεν πρόκειται για μια μεγάλη ευτυχισμένη οικογένεια.
Οι άλλες μητέρες ασχολούνται μόνο με τα δικά τους μικρά.
Και μεταξύ αυτών των αρσενικών, δεν υπάρχει πατρική φροντίδα.
Ο Τάμπο θα πρέπει να αντιμετωπίσει τη ζωή σ' αυτό το πλήθος αγνώστων
ολομόναχος,
καθώς ο πολύτιμος χρόνος του με τη μαμά του τελειώνει.
Για τις νέες αφίξεις, είναι δύσκολο να ξεκινάς τη ζωή στην ύπαιθρο.
Άλλα μωρά ορθώς κρύβονται από τη στιγμή της γέννησης,
ειδικά όταν προορίζονται για ηγέτες της αφρικανικής σαβάνας.
Σε μια κρυψώνα ανάμεσα σε φοίνικες,
νέα ζωή.
Τρία λιονταράκια,
δύο γιοι και μια κόρη,
μόλις τεσσάρων εβδομάδων.
Έχοντας μόλις ανοίξει τα μάτια,
κάνουν τα πρώτα τους ασταθή βήματα σ' αυτόν τον μεγάλο νέο κόσμο.
Όσο τα αγόρια εξερευνούν…
η Κάγια, το μικρό θηλυκό, μένει με τη μαμά.
Σ' αντίθεση με τ' αγόρια,
θα περάσει όλη της τη ζωή με την αγέλη.
Ο δεσμός μεταξύ των λεαινών είναι ισχυρός από την αρχή.
Ο μεγάλος της αδερφός δείχνει ήδη αυτοπεποίθηση.
Αλλά η Κάγια είναι πιο επιφυλακτική.
Θα πρέπει να είναι γενναία
για να ξεπεράσει τους κινδύνους που αντιμετωπίζουν τα μικρά.
Οι πιτσιλωτές γούνες τους τα κρύβουν για κάποιον λόγο.
Σ' αυτόν τον σκληρό κόσμο,
κάθε θηρευτής θα σκότωνε αυτά τα νεογέννητα.
Αν μπορέσει να περάσει τη μαμά.
Είναι η πιο άγρια προστάτιδά τους.
Για τις επόμενες τέσσερις εβδομάδες,
θα κάνει ό,τι μπορεί για να κρατήσει τα μωρά της κρυμμένα,
μέχρι να 'ναι αρκετά δυνατά για να μπουν στην αγέλη.
Για πολλές νέες αφίξεις,
η προστασία μιας οικογένειας είναι το μόνο που τους κρατάει ασφαλείς.
ΚΕΝΥΑ ΣΑΜΠΟΥΡΟΥ
Μα μερικές φορές, οι οικογενειακές αποφάσεις προκαλούν προβλήματα.
Από εδώ ο μικρός Τζασίρι,
ένα ελεφαντάκι, μόλις μερικών εβδομάδων.
Είναι τόσο μικρός, που ακόμα βρίσκει τα πατήματά του.
Γεννημένος στα ξηρά βοσκοτόπια της βόρειας Κένυας…
η ζωή γι' αυτό το μικρό θα σημαίνει συνεχείς μετακινήσεις…
ενώ θα προσπαθεί να προλάβει τη μαμά του σε μια θάλασσα από προβοσκίδες.
Για να βρει φρέσκο γρασίδι, η οικογένεια ίσως διανύσει πάνω από 16 χλμ. τη μέρα.
Όμως, όταν σέρνεις ένα μωρό, πάντα επιβραδύνεις.
Όπως τα περισσότερα μωρά, ο μικρός Τζασίρι θέλει συχνά γάλα και ξεκούραση.
Μα δεν μπορούν να σταματήσουν πολύ.
Ώρα να φύγουν.
Ενίοτε τα μικρά ποδαράκια χρειάζονται λίγη ώθηση για να προχωρήσουν.
Μετά την πρωινή βοσκή, το κοπάδι πάει στο ποτάμι.
Όλες αυτές οι ίνες για πρωινό τα έκαναν να διψάσουν.
Το ποτάμι είναι σημαντικό στη ζωή τους και για άλλον λόγο.
Εκεί μαζεύονται οι φατρίες.
Παλιοί φίλοι λένε τα νέα τους.
Και οι μικροί μαζεύονται για πάρτι στην πισίνα.
Βασικά, όλοι διασκεδάζουν,
ανεξαρτήτως ηλικίας.
Όλοι εκτός από τον Τζασίρι.
Θα μπορούσε εύκολα να χαθεί σε τόσο μεγάλο πλήθος.
Μετά από σχεδόν δύο χρόνια εγκυμοσύνης…
η μαμά κρατάει το πολύτιμο μωρό της όσο πιο κοντά γίνεται.
Κάποιοι από την οικογένεια απομακρύνονται.
Οι ελέφαντες διασχίζουν αυτό το ποτάμι κάθε μέρα,
για να βρουν φρέσκο χορτάρι.
Μα το μητρικό της ένστικτο της λέει ότι οι συνθήκες δεν είναι σωστές.
Στην εντυπωσιακή μνήμη της φυλάει σχεδόν κάθε πέρασμα που έχει κάνει.
Ξέρει ότι το νερό έχει πολλούς κινδύνους.
Η άμμος που μετακινείται προκαλεί βαθιά ρεύματα ταραγμένων υδάτων,
που μπορεί να παρασύρουν ένα μικρό
εντελώς.
Πρέπει να αποφασίσει.
Ή ακολουθεί την οικογένειά της
και ρισκάρει τη ζωή του μικρού…
ή θα χωριστούν από το κοπάδι,
και κανείς δεν θα επιβιώσει.
Για κάθε νέα άφιξη,
τα πιο δύσκολα μαθήματα ζωής έρχονται
όταν παραβιάζεται ένας απλός κανόνας επιβίωσης:
μένουμε σε ασφαλές μέρος.
Στην άμμο της ερήμου στη Ναμίμπια,
ο Τάμπο μονοπωλεί την προσοχή της μαμάς του.
Μίας εβδομάδας, φαίνεται χοντρός και υγιής.
Μα δεν γνωρίζει ότι η ζωή πρόκειται ν' αλλάξει.
Η μαμά του πρέπει να πάει να τραφεί στη θάλασσα.
Μέχρι να γυρίσει, ο μικρός Τάμπο πρέπει να είναι γενναίος και να μη μετακινηθεί.
Μόνος για πρώτη φορά.
Την ψάχνει απεγνωσμένα…
και αμέσως παραβιάζει τον πρώτο κανόνα της μαμάς.
"Μην περιπλανιέσαι".
Καμία άλλη μητέρα εδώ δεν θα τον φροντίσει.
Είναι δύσκολο μάθημα.
Η αναζήτησή του τον φέρνει σε δύσκολη κίνηση.
Αυτά τα αρσενικά των 220 κιλών έχουν ένα πράγμα στο μυαλό τους,
να ζευγαρώσουν με τα θηλυκά.
Θα συνθλίψουν όποιον βρεθεί στον δρόμο τους.
Ο Τάμπο κατάφερε να το σκάσει.
Αλλά με κάθε βήμα που κάνει…
μπλέκει όλο και περισσότερο.
Ίσως είναι τρομαχτικά μέσα στην αποικία…
αλλά εκτός είναι πιο επικίνδυνα.
Αδέσποτα μικρά σαν τον Τάμπο είναι αυτό που ψάχνει αυτός ο θηρευτής.
Μια νέα μέρα στο αφρικανικό δάσος…
και τα κουτάβια μαθαίνουν τα σύνορα της κρυψώνας τους.
Ενώ τα αδέρφια της μένουν κοντά στη μαμά,
η Κάγια δυσκολεύεται να τους προλάβει.
Γι' αυτό, μέχρι να γίνουν δύο μηνών,
τα μικρά μένουν χώρια από την οικογένειά τους.
Τα λιοντάρια διανύουν τεράστιες αποστάσεις κυνηγώντας.
Και όχι πολύ μακριά, αυτό ακριβώς κάνει η οικογένειά τους.
Αυτή είναι η αγέλη Μάλαμαλα.
Κυρίαρχοι μιας σημαντικής περιοχής κατά μήκος του ποταμού Σαντ.
Έξι λέαινες και 14 έφηβα μικρά,
με επικεφαλής έναν ισχυρό συνασπισμό αδελφών.
Μα τώρα, η αγέλη έχει πρόβλημα.
Ένα κοπάδι βουβάλια.
Καθένα τους, μισός τόνο επιθετικότητας με κοφτερά κέρατα
που εύκολα σκοτώνουν ένα λιοντάρι.
Οπότε, η αγέλη πρέπει να τα περικυκλώσει και να απομονώσει ένα.
Αλλά…
οι ρόλοι αντιστράφηκαν.
Αυτοί οι έφηβοι είναι νευρικοί, ανίκανοι κυνηγοί.
Χαλάνε το κυνήγι της αγέλης.
Καθώς ακόμα ένα κυνήγι αποτυγχάνει, η ένταση αυξάνεται.
Σύντομα, η Κάγια και τα αδέρφια της θα έρθουν στην οικογένεια.
Αλλά όταν ξεσπάσουν καβγάδες,
τα μικρά ίσως τραυματιστούν, αν βρεθούν στη γραμμή του πυρός.
Η μαμά δεν μπορεί να το ρισκάρει.
Θα κρατήσει κρυμμένη την Κάγια και τα αδέρφια της.
Η ζωή είναι δύσκολη για μια μόνη μαμά.
Πρέπει να κυνηγάει μόνη
και δεν υπάρχει εγγύηση ότι θα βρει αρκετό φαγητό
για να συντηρήσει τα μικρά της.
Για ένα μωρό στην άγρια φύση,
η επιβίωση συχνά εξαρτάται από τις αποφάσεις της οικογένειας.
Στην Κένυα, ο μικρός Τζασίρι θα πάρει ένα πολύτιμο πρώτο μάθημα
περί εμπιστοσύνης και κρίσης.
Ενώ απολαμβάνει ένα πλατσούρισμα υπό στενή επίβλεψη…
η μαμά του φαίνεται ανήσυχη.
Η οικογένεια σκοπεύει να διασχίσει το ποτάμι.
Καθώς αποφασίζουν να πάνε…
δεν μπορεί παρά να ακολουθήσει.
Πιο μπροστά, είναι σαφές ότι η οικογένεια βιάστηκε να αποφασίσει.
Κάποια από τα μεγαλύτερα μικρά έχουν πρόβλημα.
Κι η μαμά του Τζασίρι έχει αμφιβολίες.
Μα καθώς τα μικρά βρίσκουν τα πατήματά τους…
αναγκάζεται να ξαναπροσπαθήσει.
Με την προβοσκίδα της, μετρά την ταχύτητα του ρεύματος…
και δοκιμάζει τη σταθερότητα της άμμου.
Ο Τζασίρι κρύβεται αγχωμένα από κάτω της.
Μα πιάνεται στο ρεύμα.
Ο εφιάλτης της βγήκε αληθινός.
Καταφέρνει οριακά να τον στηρίξει με την προβοσκίδα της.
Αλλά είναι ακόμα μακριά από την όχθη.
Το ρεύμα τον παρασύρει πάλι.
Έχει δευτερόλεπτα.
Μπροστά, τα ορμητικά νερά θα τους παρασύρουν για τα καλά.
Πάνω στην ώρα,
τον πιάνει.
Η οικογενειακή βοήθεια έρχεται.
Μαζί, σχηματίζουν ένα τείχος από σώματα για να μπλοκάρουν το ρεύμα,
και ο Τζασίρι περνά απέναντι.
Επιτέλους…
αδύναμος και εξαντλημένος, είναι ασφαλής.
Στη διάρκεια της ζωής του,
θα διασχίσει πολλά ποτάμια,
αλλά αυτό το πρώτο δεν θα ξεχαστεί ποτέ.
Μόνο ο χρόνος θα δείξει αν αυτή η οδυνηρή εμπειρία
θα επηρεάσει πόσο εμπιστεύεται ο Τζασίρι την οικογένειά του.
Στη Ναμίμπια,
πάνε 48 ώρες από τότε που η μαμά του Τάμπο πήγε στη θάλασσα.
Καθώς την ψάχνει, έχει χαθεί.
Χωρίς φίλους στην αποικία για να στραφεί,
είναι ευάλωτος.
Μια καφέ ύαινα…
την οποία έχει προσελκύσει η ακαταμάχητη μυρωδιά των μικρών.
Ψάχνει αυτά που έχουν μείνει μόνα τους.
Η μόνη ελπίδα του Τάμπο είναι να επιστρέψει στην αποικία.
Μα έχει ζεσταθεί και αφυδατωθεί από τις περιπλανήσεις του.
Πλησιάζει στην ακτή…
μα δεν μπορεί να πλησιάσει άλλο.
Τον έχει εντοπίσει.
Καθώς φοβάται το δάγκωμα ενός ενήλικα,
η ύαινα ψάχνει για τη μαμά.
Ο Τάμπο τη χρειάζεται περισσότερο από ποτέ.
Ακούει τις απεγνωσμένες κραυγές του γιου της.
Ο Τάμπο είναι ασφαλής για τώρα.
Μα, καθώς η σεζόν των μωρών είναι στο ζενίθ,
κι άλλοι θηρευτές παραμονεύουν.
Σύντομα, ο Τάμπο θα χρειαστεί όλο το θάρρος και τη γενναιότητά του,
όταν εμφανιστεί κι άλλος κίνδυνος.
Υποτιτλισμός: Μαριάννα Κοτζιά